b'\n_START_ARTICLE_\nInterfer\xc3\xa8ncia qu\xc3\xadmica\n_START_PARAGRAPH_\nUna interfer\xc3\xa8ncia qu\xc3\xadmica  \xc3\xa9s una subst\xc3\xa0ncia diferent al material provat, que es mesura amb el m\xc3\xa8tode anal\xc3\xadtic escollit per l\xe2\x80\x99assaig o b\xc3\xa9 amb un altre de m\xc3\xa9s precisi\xc3\xb3 i exactitud per extreure el que far\xc3\xa0 nosa durant un assaig, evitant l\xe2\x80\x99eliminaci\xc3\xb3 de petites quantitats d\'an\xc3\xa0lit. \xc3\x89s l\xe2\x80\x99efecte d\xe2\x80\x99una subst\xc3\xa0ncia present en la mostra que altera els valors correctes del resultat, expressat com a concentraci\xc3\xb3 o activitat, d\'un an\xc3\xa0lit. \xc3\x89s una subst\xc3\xa0ncia, que causa un error sistem\xc3\xa0tic en la determinaci\xc3\xb3 de l\xe2\x80\x99an\xc3\xa0lit d\xe2\x80\x99una magnitud relativa igual o superior a un valor establert.   _NEWLINE_En qu\xc3\xadmica \xc3\xa9s necessari comptar amb la seguretat que els resultats obtinguts al laboratori s\xc3\xb3n reals, que corresponen expl\xc3\xadcitament als resultats que en un inici es volen obtenir, despr\xc3\xa9s d\xe2\x80\x99haver analitzat una mostra, o b\xc3\xa9 haver treballat amb ella per obtenir un o diversos productes concrets. S\'ha de con\xc3\xa8ixer detalladament si a les mostres que s\'han d\'analitzar hi ha quelcom que posi en perill els resultats finals de l\'an\xc3\xa0lisi qu\xc3\xadmica. Aquesta \xc3\xbaltima \xc3\xa9s referida a la determinaci\xc3\xb3 de la composici\xc3\xb3 qu\xc3\xadmica d\xe2\x80\x99una mostra. \xc3\x89s per aquesta ra\xc3\xb3 que independentment de si el m\xc3\xa8tode emprat en l\xe2\x80\x99an\xc3\xa0lisi qu\xc3\xadmic \xc3\xa9s cl\xc3\xa0ssic o instrumental, \xc3\xa9s necessari treure totes les interfer\xc3\xa8ncies possibles que hi puguin haver presents en l\'an\xc3\xa0lisi abans d\xe2\x80\x99iniciar un assaig.\n_START_SECTION_\nVariacions del senyal\n_START_PARAGRAPH_\nLes interfer\xc3\xa8ncies poden distorsionar el senyal de l\xe2\x80\x99an\xc3\xa0lit d\xe2\x80\x99inter\xc3\xa8s, causant la seva improbable identificaci\xc3\xb3, o provocar un error sistem\xc3\xa0tic. La interfer\xc3\xa8ncia ser\xc3\xa0 constant o proporcional, dependr\xc3\xa0 de la concentraci\xc3\xb3 de l\xe2\x80\x99an\xc3\xa0lit en la matriu de la mostra._NEWLINE_En pres\xc3\xa8ncia d\xe2\x80\x99una subst\xc3\xa0ncia interferent, la resposta instrumental mesurada per a una mostra concreta, mitjan\xc3\xa7ant un procediment anal\xc3\xadtic, respon a la seg\xc3\xbcent expressi\xc3\xb3:_NEWLINE_On rA,I \xc3\xa9s la resposta instrumental obtinguda, r\xe2\x82\x80 \xc3\xa9s la resposta que s\xe2\x80\x99obtindria en el cas que en la mostra no hi foren presents ni l\xe2\x80\x99an\xc3\xa0lit ni la interfer\xc3\xa8ncia, rA \xc3\xa9s la resposta instrumental que fa refer\xc3\xa8ncia exclusivament a l\xe2\x80\x99an\xc3\xa0lit, rI \xc3\xa9s la resposta de la subst\xc3\xa0ncia interferent._NEWLINE_On cA \xc3\xa9s la concentraci\xc3\xb3 de l\xe2\x80\x99an\xc3\xa0lit, cI \xc3\xa9s la concentraci\xc3\xb3 de la interfer\xc3\xa8ncia i kA i kI s\xc3\xb3n les sensibilitats parcials de l\xe2\x80\x99an\xc3\xa0lit i de la interfer\xc3\xa8ncia._NEWLINE_La tercera equaci\xc3\xb3, obtinguda a partir de la segona, \xc3\xa9s la seg\xc3\xbcent:_NEWLINE_On kA,I = kI/kA \xc3\xa9s el coeficient de selectivitat de l\xe2\x80\x99an\xc3\xa0lit "A" respecte a la subst\xc3\xa0ncia interferent "I". I l\xe2\x80\x99invers d\xe2\x80\x99aquest valor anterior, correspon a l\xe2\x80\x99\xc3\xadndex de selectivitat.\n_START_SECTION_\nInterfer\xc3\xa8ncia causada pels reactius\n_START_PARAGRAPH_\nCorrespon al terme independent de r\xe2\x82\x80, (terme que fa refer\xc3\xa8ncia a l\'equaci\xc3\xb3 n\xc3\xbamero 3) i provoca un error sistem\xc3\xa0tic constant. Per a la seva correcci\xc3\xb3 es necessita una estimaci\xc3\xb3 independent de r\xe2\x82\x80 la qual s\xe2\x80\x99aconsegueix amb una mesurada del blanc del m\xc3\xa8tode. Una vegada obtinguda r\xe2\x82\x80, aquesta es resta de rA,I.\n_START_SECTION_\nInterfer\xc3\xa8ncia causada per altres an\xc3\xa0lits presents en la mostra\n_START_PARAGRAPH_\nProvoca un error sistem\xc3\xa0tic constant que no dep\xc3\xa8n de la concentraci\xc3\xb3 d\xe2\x80\x99an\xc3\xa0lit, tot i que s\xc3\xad que dep\xc3\xa8n de la pr\xc3\xb2pia concentraci\xc3\xb3 de la interfer\xc3\xa8ncia. Per minimitzar el terme kA,I,CI es pot fer minimitzant per separat un o altre. O b\xc3\xa9 minimitzar CI i o minimitzar KA,I. En el cas del primer, implica eliminar qu\xc3\xadmicament la interfer\xc3\xa8ncia de la mostra, mitjan\xc3\xa7ant m\xc3\xa8todes de separaci\xc3\xb3, com l\xe2\x80\x99extracci\xc3\xb3, la cromatografia i la precipitaci\xc3\xb3. En el cas del segon terme, la minimitzaci\xc3\xb3 de KA,I s\'aconsegueix mitjan\xc3\xa7ant l\xe2\x80\x99addici\xc3\xb3 d\xe2\x80\x99agents emmascarants (unes subst\xc3\xa0ncies que reaccionen amb la interfer\xc3\xa8ncia, que formaran una esp\xc3\xa8cie que ja no ser\xc3\xa0 capa\xc3\xa7 de modificar les respostes de l\xe2\x80\x99an\xc3\xa0lit).\xc2\xa0\n_START_SECTION_\nInterfer\xc3\xa8ncia causada pel tipus de matriu\n_START_PARAGRAPH_\nL\xe2\x80\x99efecte de la matriu consisteix en l\xe2\x80\x99augment o disminuci\xc3\xb3 de la resposta instrumental de l\xe2\x80\x99an\xc3\xa0lit degut a la pres\xc3\xa8ncia d\xe2\x80\x99altres components. L\xe2\x80\x99efecte de la matriu provoca un error sistem\xc3\xa0tic proporcional, que dep\xc3\xa8n de la concentraci\xc3\xb3 de l\xe2\x80\x99an\xc3\xa0lit en la mostra, tal com s\xe2\x80\x98observa en la figura seg\xc3\xbcent:       _NEWLINE_En ella es representen les dues rectes de calibratge per la determinaci\xc3\xb3 mitjan\xc3\xa7ant la cromatografia de gasos del contingut 2,4,6-tricloronisol (TCA) present en vins rojos. El TCA \xc3\xa9s la soluci\xc3\xb3 patr\xc3\xb3, mentre que a l\'altra recta es mostra que s\'hi ha afegit TCA a una matriu lliure d\'aquest component.'